CELEX: E2020C0151
Language: et
Date: 2020-12-11 00:00:00
Title: EFTA järelevalveameti delegeeritud otsus nr 151/20/COL, 11. detsember 2020, millega kehtestatakse 2021. aastaks kontrollikava, mille alusel kontrollitakse EMP EFTA riikides toidu- ja veterinaarvaldkonna EMP õigusaktide kohaldamist [2021/336]

25.2.2021   
            
            
               ET
            
            
               Euroopa Liidu Teataja
            
            
               L 66/66
            
         
      EFTA järelevalveameti delegeeritud otsus nr 151/20/COL,
      11. detsember 2020,
      millega kehtestatakse 2021. aastaks kontrollikava, mille alusel kontrollitakse EMP EFTA riikides toidu- ja veterinaarvaldkonna EMP õigusaktide kohaldamist [2021/336]
      EFTA JÄRELEVALVEAMET,
      võttes arvesse õigusakti, millele on osutatud EMP lepingu I lisa I peatüki osa 1.1 punktis 11b ja II peatüki punktis 31q ja II lisa XII peatüki punktis 164, s.o Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) nagu seda on muudetud ja kohandatud EMP lepinguga selle protokolli 1 alusel ning selle I ja II lisas ning eriti selle artikli 118 lõikes 1 osutatud valdkondlikke kohandusi,
      ning arvestades järgmist:
      EMP toidu- ja veterinaaralaste õigusaktide (2) täitmise tagamise eest vastutavad EMP riigid, kelle pädevad asutused jälgivad ja kontrollivad ametliku kontrolli abil, et asjakohaseid EMP nõudeid järgitakse ja täidetakse tulemuslikult.
      Määruse (EL) 2017/625 artikli 116 kohaselt peavad EFTA järelevalveameti (edaspidi „amet“) eksperdid tegema kontrollid, sh auditid, EMP EFTA riikides, et veenduda EMP õigusaktide kohaldamises. Neid ameti kontrolle tuleks teha toidu- ja söödaohutuse, loomatervise ja loomade heaolu, taimekaitsevahendite, mahepõllumajandusliku tootmise ning riiklike kontrollisüsteemide toimimise ja neid kontrollisüsteeme rakendavate pädevate asutuste suhtes.
      Euroopa Majanduspiirkonna lepingu I lisa valdkondlike kohanduste ja II lisasse XII peatüki lisamise tulemusena ei kohaldata veterinaarküsimusi, sööta ja toitu käsitlevaid õigusakte Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet.
      Määruse (EL) 2017/625 artikli 118 lõike 1 kohaselt peab amet koostama kontrollikava, mille alusel ameti eksperdid kontrollivad Islandil ja Norras eespool nimetatud valdkondi reguleerivate EMP õigusaktide kohaldamist.
      See kontrollikava koostatakse teatavate prioriteetsete valdkondade jaoks. Tähtsusastme kindlaks määramiseks kasutatavad kriteeriumid on muu hulgas kindlakstehtud riskid ja esilekerkivad teemad (näiteks loomahaigused või toidu või söödaga seotud kriisid), valdkonna olulisus EMP EFTA riikides, EMP EFTA riikide varasemad tulemused selles valdkonnas ning teave asjaomastest allikatest, sh Euroopa Komisjoni kontrollikavas seatud prioriteedid (3),
      ON VASTU VÕTNUD KÄESOLEVA OTSUSE:
      
                  1.
               
               
                  Käesoleva otsuse lisas on esitatud 2021. aasta kontrollikava, mida järgivad ameti eksperdid Islandil ja Norras, nagu on ette nähtud määruse (EL) 2017/625 artikli 116 lõikega 1.
               
            
                  2.
               
               
                  Käesolev otsus on adresseeritud Islandile ja Norrale.
               
            
         Brüssel, 11. detsember 2020
         
            EFTA järelevalveameti nimel delegeeritud otsuse nr 130/20/COL alusel
         
         
            Högni KRISTJÁNSSON
            vastutav kolleegiumi liige
         
         
            Carsten ZATSCHLER
            õigus- ja täitevasjade
            osakonna direktorina allkirjastanud
         
      
      
         (1)  ELT L 95, 7.4.2017, lk 1.
      
         (2)  Toidu- ja veterinaaralased EMP õigusaktid käsitlevad toitu ja toiduohutust, sööta ja söödaohutust, loomatervise ja loomade heaolu nõudeid, loomseid kõrvalsaadusi ja nendest saadud tooteid, taimekaitsevahendite turule laskmise ja kasutamise nõudeid, pestitsiidide säästvat kasutamist, mahepõllumajanduslikku tootmist ning mahepõllumajanduslike toodete märgistamist.
      
         (3)  Komisjoni 23. oktoobri 2020. aasta rakendusotsus (EL) 2020/1550, millega kehtestatakse aastateks 2021–2025 mitmeaastane kontrollikava, mille alusel komisjoni eksperdid teevad liikmesriikides liidu toidutarneahela alaste õigusaktide kohaldamise kontrolli (ELT L 354, 26.10.2020, lk 9).
   
   
      
         LISA
         Käesolevas lisas on esitatud 2021. aasta kontrollikava, mida järgivad ameti eksperdid Islandil ja Norras määrusega (EL) 2017/625 hõlmatud valdkondades.
         Amet on kindlaks määranud teatavad prioriteetsed teemad sellistes valdkondades nagu toidu- ja söödaohutus, loomatervis ja loomade heaolu, taimekaitsevahendid ning riiklike kontrollisüsteemide ja pädevate asutuste toimimine.
         Ameti eksperdid teevad kontrolle, sealhulgas kohapealseid kontrolle, auditeid ja dokumendianalüüse kooskõlas määruse (EL) 2017/625 artikliga 116.
         Ameti kontrollide käigus peetakse silmas, et suurel määral oleks hõlmatud valdkonnad, mille amet on prioriteetsena kindlaks määranud ja mille puhul tuleb põhjalikult jälgida, mil määral rakendatakse ametlikke kontrollisüsteeme ja nõuete täitmise tagamise meetmeid ning kui tulemuslikud need on.
         2021. aasta kontrollikava, mille alusel kontrollitakse Islandil ja Norras normide kohaldamist määrusega (EL) 2017/625 hõlmatud valdkondades, on esitatud allpool.
         
                     Prioriteetne valdkond
                  
                  
                     Erieesmärgid
                  
               
                     
                        Toiduga levivad zoonoosid
                     
                  
                  
                     Dokumendianalüüsid, mille käigus hinnatakse toiduga levivate zoonooside kontrolli, keskendudes eelkõige riiklike salmonellabakteri tõrje programmide rakendamise tasemele ja tulemuslikkusele.
                  
               
                     
                        Veterinaarravimite, pestitsiidide ja saasteainete jäägid elusloomades ja loomses toidus
                     
                  
                  
                     Auditid, mille käigus kontrollitakse, mil määral liikmesriigid järgivad kohaldatavaid EMP õigusakte, millega reguleeritakse veterinaarravimite, pestitsiidide ja saasteainete jääke elusloomades ja loomses toidus, ning kuidas nad rakendavad nende õigusaktidega seotud ametlikke kontrolle.
                     Dokumendianalüüsid, mille käigus kontrollitakse, et Islandi ja Norra esitatud jääkide kontrolli kavad vastavad asjakohastes EMP õigusaktides sätestatud nõuetele.
                  
               
                     
                        Toidualase teabe esitamine tarbijatele ning toitumis- ja tervisealased väited
                     
                  
                  
                     Dokumendianalüüsid, mille käigus hinnatakse, kuidas toimib riiklik kontrollisüsteem ja kuidas toimivad seda rakendavad pädevad asutused tarbijatele toidualase teabe esitamise ning toitumis- ja tervisealaste väidete valdkonnas.
                  
               
                     
                        Loomade heaolu surmamisel ja tootmisloomad
                     
                  
                  
                     Auditid, mille käigus kontrollitakse, mil määral järgitakse kohaldatavaid EMP õigusakte, millega reguleeritakse mäletsejaliste, sigade ja kodulindude heaolu nende surmamisel, ning vastava ametliku kontrolli tegemist.
                  
               
                     
                        Taimekaitsevahendid, pestitsiidide jäägid ja pestitsiidide säästev kasutamine
                     
                  
                  
                     Dokumendianalüüsid, millele järgnevad auditid, mille käigus kontrollitakse, mil määral järgitakse kohaldatavaid EMP õigusakte, millega reguleeritakse taimekaitsevahendite lubamist, turulelaskmist ja kasutamist, pestitsiidide jääke ja pestitsiidide säästvat kasutamist, ning vastava ametliku kontrolli tegemist.
                  
               
                     
                        Auditisoovituste järelmeetmed
                     
                     
                        
                           (valdkondlikult ja üldiselt)
                        
                     
                  
                  
                     Kontrollida, sh auditite ja kohapealse kontrolli abil, kas Island ja Norra võtavad asjakohaseid järelmeetmeid ameti kontrollide käigus kindlaks tehtud konkreetsete või süstemaatiliste puuduste kõrvaldamiseks.
                  
               
                     
                        Piiripunktide vastavus nõuetele
                     
                  
                  
                     Kontrollida, kas Islandi või Norra poolt määramiseks esitatud piiripunktid vastavad enne nende määramist miinimumnõuetele, mis on kohaldatavates EMP õigusaktides sätestatud piiripunktide, sealhulgas kontrollikeskuste kohta.